คือหนูเลิกทานยาคุมเพราะหลงๆลืมๆ แล้วประจำเดือนไม่มา 2 เดือนจะ3เดือนค่ะ แล้วหนูซื้อที่ตรวจครรภ์มาตรวจไป3ครั้ง เจอขีดเดียวค่ะ หลังจากนั้นมีเพศสัมพันธ์กับแฟนแล้วแฟนหลั่งในค่ะ มีโอกาสจะท้องไหมค่ะ แล้วต้องทำยังไงค่ะ
สวัสดีค่ะ หากได้ตรวจหาการตั้งครรภ์อย่างถูกต้อง แล้วพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นจากการมีเพศสัมพันธ์ที่ผ่านมาค่ะ แต่หากหลังจากที่ได้ได้ตรวจหาการตั้งครรภ์ ยังคงมีเพศสัมพันธ์อีกเรื่อยๆ ก็ย่อมจะมีโอกาสตั้งครรภ์ได้ค่ะสำหรับการที่ประจำเดือนไม่มานาน 2-3 เดือนนั้น อาจเกิดจาก1.การผลิตฮอร์โมนของรังไข่ผิดปกติ2. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3. มีภาวะไทรอยด์ฮอร์โมนผิดปกติ4. มีพังผืดในมดลูกหลังจากที่มีเพศสัมพันธ์ครั้งล่าสุดไปอย่างน้อย 2 สัปดาห์ ควรลองตรวจหาการตั้งครรภ์ดูอีกครั้ง หากยังตรวจไม่พบ และประจำเดือนยังคงไม่มา ก็ควรไปพบแพทย์เพื่อหาสาเหตุค่ะ และหลังจากนี้ไป หากยังไม่พร้อมที่จะตั้งครรภ์ ก็ควรใช้ถุงยางอนามัยป้องกันไปก่อนค่ะ